stanford-oval/wikipedia huggingface dataset:
Lohjan Virkkalan työväentalo
Toimintaa työväentalolla

Työväenyhdistyksen toimintaa laajennettiin erilaisiin harrasteisiin ja vapaa-ajanviettoihin, joita varten hankittiin tarvikkeita jo vuonna 1905. Lauluseura perustettiin vuonna 1906. Samana vuonna perustettiin urheiluseura Tömistys ja sen seuraaja voimistelu- ja urheiluseura Syöksy vuonna 1913. Myös näytelmätoiminta alkoi, kulissien maalaamiseen käytettiin paljon aikaa ja vaivaa. Oma torviseitsikko perustettiin vasta vuonna 1907. Syynä oli ehkä torvien kalleus ja Tietolan rakentaminen, joka vei yhdistyksen varat. Torvisoittokunta Kaiku toimi 1930-luvulle saakka. Talo joutui suojeluskunnan haltuun vuonna 1918, ja talon irtaimistokin kuljetettiin pois. Tietolasta piti tulla suojeluskunnan talo. Kesken voitonjuhlien pystyttiin osoittamaan, että Grönbärj tosiasiallisesti omisti talon. Hänen hallussaan olivat lainan kiinnityspaperit. Talo luovutettiin kesken voitonjuhlan oikealle omistajalle. Työväenyhdistyksen 25-vuotisjuhlia vietettiin vuonna 1930 ja 30-vuotisjuhlia vuonna 1935.
Skebobruk

| Skebobruk |
| --- | --- |
 Skebon kartano
 Skebobruk
 Koordinaatit: 59°57′57″N, 18°36′35″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  205
Skebobruk on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 205 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Skebobruk Wikimedia Commonsissa
Vera Lynn

| Vera Lynn |
| --- | --- |
 Vera Lynn vuonna 1973
Henkilötiedot
Syntynyt: 20. maaliskuuta 1917 Lontoo, Englanti, Yhdistynyt kuningaskunta
Kuollut: 18. kesäkuuta 2020 (103 vuotta) East Sussex, Englanti, Yhdistynyt kuningaskunta
Ammatti:  laulaja
Muusikko
Laulukielet:  englanti
Aktiivisena:  1935–2020
Tyylilajit:  perinteinen pop
Levy-yhtiöt:   Decca  London  HMV  EMI 
  [ Muokkaa Wikidatassa ] [ ohje ]  
Vera Lynn (alk. Vera Margaret Welch; 20. maaliskuuta 1917 Lontoo – 18. kesäkuuta 2020 East Sussex) oli englantilainen laulaja, jonka ura oli huipussaan toisen maailmansodan aikana. Hän sai silloin kutsumanimen ”The Forces Sweetheart”. Lynn vieraili sota-aikana maanmiestensä luona muun muassa Egyptissä, Intiassa ja Burmassa.
Lynn tuli tunnetuksi muun muassa populaarimusiikin kappaleillaan ”We'll Meet Again” ja ”The White Cliffs of Dover”. Kappaleen ”We'll Meet Again” hän levytti vuonna 1942. Kappaleesta tuli suosittu, ja näihin aikoihin Lynnin ura kukoistikin. Lynn oli viimeisiä elossa olleita sota-ajan viihdyttäjiä.
Nuoruus

Vera Margaret Welch syntyi Lontoon East Hamissa vuonna 1917. Alkaessaan seitsemänvuotiaana esiintyä julkisesti hän otti käyttöön isoäitinsä tyttönimen (Lynn).
Ura

Vuonna 1935 lähetettiin Lynnin ensimmäinen radio-ohjelma, ja siinä hänen kanssaan esiintyi Joe Lossin orkesteri. Lynnin ensimmäinen soololevy julkaistiin vuonna 1936.
Lynn aloitti toisen maailmansodan aikana vuonna 1941 oman radio-ohjelman Sincerely Yours, jossa hän lähetti viestejä ulkomailla oleville brittijoukoille. Lynn vieraili maailmansodan aikana brittiläisten sotilaiden luona muun muassa Egyptissä, Intiassa ja Burmassa. Lynn tunnetuimpia kappaleita ovat ”The White Cliffs of Dover” (saanut nimensä Englannin Doverin valkoisista kallioista) sekä ”We'll Meet Again”, jonka hän levytti vuonna 1942. Lynn esitti pääosaa vuonna 1943 valmistuneessa samannimisessä musiikkielokuvassa. lähde?
Lynnin suosio jatkui 1950-luvulle. Hän esiintyi säännöllisesti Yhdysvalloissa eräässä Tallulah Bankheadin radio-ohjelmassa. Vuonna 1954 Lynn nousi kappaleellaan ”My Son, My Son” jälleen listaykköseksi. Vuonna 1960 hän siirtyi Decca Recordsista EMI:in, jossa taltioitiin vuonna 1967 laulu ”It Hurts To Say Goodbye”. Hän sai vuonna 1969 Brittiläisen imperiumin upseerin (OBE) arvon ja vuonna Brittiläisen imperiumin ritarikomentaja (DBE). Lynn aateloitiin vuonna 1976, jolloin hänestä tuli Dame Vera Lynn lähde?.
Lynn oli ajoittain julkisuudessa myöhemmälläkin iällään. Hän julkaisi kaksi omaelämäkertaa, ja vuonna 2002 hänestä tuli CP-vammaisten hyväntekeväisyysjärjestön puheenjohtaja. Lynnin omaelämäkerta Some Sunny Day julkaistiin elokuussa 2009, kun hän oli 92-vuotias. Hän oli kirjoittanut myös kaksi aiemmin ilmestynyttä muistelmaa Vocal Refrain (1975) ja We'll Meet Again (1989).
Lynnin kokoelma-albumi We'll Meet Again – The Very Best of Vera Lynn nousi syyskuussa 2009 Britannian albumilistan ensimmäiselle sijalle, ja näin 92-vuotiaasta Lynnistä tuli vanhin elävä artisti, joka on pitänyt hallussaan kyseisen listan kärkisijaa.
Yksityiselämä

Vuonna 1941 Lynn avioitui saksofonisti ja klarinetisti Harry Lewisin kanssa, jonka hän oli tavannut kaksi vuotta aikaisemmin. Lewis soitti Bert Ambrosen orkesterissa, jossa Lynn oli laulajana lähde?. Heille syntyi yksi lapsi, Virginia Penelope Anne Lewis. Harry Lewis kuoli vuonna 1999. Lynn asui 1960-luvun alusta lähtien Ditchlingissä Sussexissa.
Diskografia

Vera Lynn Concert (1955)
If I Am Dreaming (1956)
The Wonderful World of Nursery Rhymes (1958)
Vera Lynn Sings…Songs of the Tuneful Twenties (1959)
Sing with Vera (1960)
Yours (1960)
As Time Goes By (1961)
Hits of the Blitz (1962)
The Wonderful Vera Lynn (1963)
Among My Souvenirs (1964)
More Hits of the Blitz (1966)
Hits of the 60’s-My Way (1970)
Unforgettable Songs by Vera Lynn (1972)
Favourite Sacred Songs (1972)
Vera Lynn Remembers – The World at War (1974)
Christmas with Vera Lynn (1976)
Vera Lynn in Nashville (1977)
Thank You For the Music (I Sing The Songs) (1979)
Singing to the World (1981)
Vera Lynn Remembers (1984)
Aiheesta muualla

Kuvia tai muita tiedostoja aiheesta Vera Lynn Wikimedia Commonsissa
Vera Lynn Internet Movie Databasessa. (englanniksi)
Vera Lynn 1917–2020 (muistokirjoitus) Helsingin Sanomat. 22.6.2020.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Italia  Israel  Belgia  Yhdysvallat  Ruotsi  Tšekki  Alankomaat  Puola 
Taiteenala:  FID  MusicBrainz 
Henkilöt:  DDB 
Muut:  Europeana  SNAC  IdRef
Södersvik

| Södersvik |
| --- | --- |
 Södersvik
 Koordinaatit: 59°44′29″N, 18°55′21″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  488
Södersvik on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 488 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Södersvik Wikimedia Commonsissa
Östhamra

| Östhamra |
| --- | --- |
 Östhamra
 Koordinaatit: 59°45′00″N, 18°43′00″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Infobox OKVirheellinen NIMI-arvo: 
Östhamra on asuinalue Norrtäljen kunnassa Tukholman läänissä Upplannin historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Norrtäljen kanssa.
Aiheesta muualla

Kuvia tai muita tiedostoja aiheesta Östhamra Wikimedia Commonsissa
Raimo Ristilä

| Raimo Ristilä> Henkilötiedot |
| --- | --- |
Syntynyt: 1946 (ikä 78–79) Seinäjoen maalaiskunta
Ammatti:  poliitikko, poliisi
Arvonimi: Kunnallisneuvos
Titteli:  Seinäjoen Kaupunginvaltuuston puheenjohtaja
Raimo Kaarlo Antero Ristilä (s. 1946 Seinäjoen maalaiskunta) on seinäjokelainen kunnallisneuvos sekä monipuolinen kunnallis- ja järjestötoimija.
Työuransa Ristilä aloitti nuorukaisena rakennustyömailla ja myöhemmin hän palveli viiden vuoden ajan Valtion Rautateillä mm. asemamiehenä. Poliisina hän aloitti vuonna 1972 toimien ensin 10 vuoden ajan Liikkuvassa Poliisissa ja vuodesta 1983 lähtien Seinäjoen poliisilaitoksella. Hän jäi eläkkeelle ylikonstaapelina vuonna 2004.
Ristilällä on laaja kokemus kunnallishallinnosta ja kuntien välisestä yhteistyöstä. Seinäjoen kaupunginvaltuuston jäsen hän on ollut yhtäjaksoisesti vuodesta 1993 lähtien. Hän on myös istunut kaupunginhallituksen pöydän ääressä yhtäjaksoisesti samasta vuodesta lähtien joko hallituksen puheenjohtajana, jäsenenä, varajäsenenä tai valtuuston puheenjohtajana.
Kaupunginvaltuuston ja kaupunginhallituksen puheenjohtajuuden lisäksi Ristilä on toiminut kymmenissä muissa Seinäjoen kaupungin luottamustehtävissä ja mm. Etelä-Pohjanmaan maakuntavaltuutettuna, Etelä-Pohjanmaan sairaanhoitopiirin valtuutettuna ja valtuuston puheenjohtajana, Seinäjoen seudun terveysyhtymän hallituksen puheenjohtajana sekä E-P:n aluepelastuslaitoksen johtokunnan puheenjohtajana.
Muita luottamustehtäviä Ristilällä on ollut mm. Kokoomuksen Seinäjoen kunnallisjärjestön ja Seinäjoen Kokoomuksen puheenjohtajana sekä Pohjanmaan Kokoomuksen piirivaltuutettuna. Eduskuntavaalien ehdokkaana hän oli vuoden 1999 vaaleissa.Suomen Poliisijärjestöjen liiton aluetoimikunnan puheenjohtajana, Seinäjoen Poliisiyhdistyksen puheenjohtajana, Seinäjoen Hiihtoseuran puheenjohtajana, Seinäjoen Sotilaspiirin killan puheenjohtajana ja Seinäjoen Reservin aliupseerien hallituksessa.
Sotilasarvoltaan hän on reservin sotilasmestari ja Tasavallan Presidentti myönsi Ristilälle kunnallisneuvoksen arvon vuonna 2010.
Söderby-Karl

| Söderby-Karl |
| --- | --- |

 Söderby-Karl
 Koordinaatit: 59°53′31″N, 18°41′42″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  293
Söderby-Karl on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 293 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Söderby-Karl Wikimedia Commonsissa
Cedric Tillman

Tennesseen yliopiston joukkueen laitahyökkääjä Cedric Tillman ottelussa Tennesseen teknillisen yliopiston joukkuetta vastaan 18. syyskuuta 2021.
Cedric Jashon Tillman (s. 19. huhtikuuta 2000 Natchez, Mississippi, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Tillman edustaa NFL-joukkue Cleveland Brownsia. Ennen NFL-uraansa hän pelasi Tennesseen yliopiston joukkueessa. Browns varasi hänet kolmannella kierroksella 74. varausvuorolla vuoden 2023 NFL:n varaustilaisuudessa. Toukokuussa 2023 Tillman teki Brownsin kanssa nelivuotisen tulokassopimuksen. Tillman on pelannut 25 NFL:n runkosarjan ottelua. Näissä otteluissa hänellä on 50 kiinniottoa, 563 kiinniottojaardia ja kolme kiinniotolla tehtyä touchdownia. Hän on edennyt juoksemalla kolme jaardia. Tilastot päivitetty kauden 2024 jälkeen.
Silmänen (Kuhmoinen)

| Silmänen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°45′32″N, 25°02′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Köntinjärveen 
Järvinumero:  14.264.1.013
Mittaustietoja
Pinnankorkeus:  143,1 m  
Pituus:  860 m  
Leveys:  250 m  
Rantaviiva:  1,916 km  
Pinta-ala:  9,013 ha  
Saaria:  ei saaria 
 fiSilmänen 
Silmänen on Pirkanmaalla Kuhmoisissa Jyrkysenkulman kylän lähellä sijaitseva järvi.
Maantietoa

Järven pinta-ala on 9,0 hehtaaria, se on 850 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä ja rannat ovat pääosin metsämaata. Itärannalla on yksi talo, jolle tulee tie pohjoisesta. Talon yhteydessä on kaksi peltoa, jotka jatkuvat järven rantaan asti.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Virtalanojan valuma-alueeseen (14.264) se kuuluu. Järven vedenpinnan korkeus on 143,1 metriä mpy. Laskuoja lähtee järven luoteispäästä ja laskee Köntinjärveen. Laskuojan pudotus on 31,3 metriä.
Historiaa

Vuosien 1966, 1981 ja 1986 peruskartoissa järven rannalla sijaitsevan talon yhteydessä oli useampi pelto ja nykyiset pellot olivat hieman laajempia.
Hyvyys

Hugo Simberg: Haavoittunut enkeli (1903). Enkelit edustavat hyvyyttä abrahamilaisissa uskonnoissa.
Hyvyys on moraalinen ja laaja käsite, jolla yleensä viitataan suosittavaan käyttäytymiseen tilanteessa, jossa pitää valita useamman vaihtoehdon välillä. Hyvyyden vastakohtana pidetään pahuutta.
Platonille korkein olemassa oleva idea oli ’Hyvän’ idea, joka oli kaiken tiedon ja muun muassa kaiken eettisesti hyvän taustalla.
Kirjallisuutta

Comte-Sponville, André: Pieni kirja suurista hyveistä.  ((Petit traité des grandes vertus, 1995.) Suomentanut Virpi Hämeen-Anttila)  Helsinki:  Basam Books, 2001.  ISBN 952-9842-40-6
Wright, Georg Henrik von: Hyvän muunnelmat.  ((The varieties of goodness, 1963.) Suomentanut Vesa Oittinen)  Helsingissä:  Otava, 2001.  ISBN 951-1-16436-8
Aiheesta muualla

Sitaatteja aiheesta Hyvyys Wikisitaateissa
Korpela, Jukka K.: Hyvän ongelma: miksi hyvyyttä on olemassa? 18.2.2002.
Murphy, Mark: Perfect Goodness The Stanford Encyclopedia of Philosophy. The Metaphysics Research Lab. Stanford University. (englanniksi)
Samu Pellikka

| Samu Pellikka |
| --- | --- |
 Pellikka Kokkolassa syksyllä 2023.
Henkilötiedot
Syntynyt: Lappeenranta
Ammatti:  muusikko, tradenomi, asiakkuus- ja projektipäällikkö
Muusikko
Aktiivisena:  2018–
Tyylilajit:  rock, suomirock, punkrock, punk
Soittimet:  kitara
Yhtyeet:  Aston Kalmari (2018–) Lowlife Hero (2013–2023)
  [ Muokkaa Wikidatassa ] [ ohje ]  
Samu Pellikka (s. 1988 Lappeenranta) on Imatralta kotoisin oleva, sittemmin Lappeenrantaan muuttanut rock-kitaristi ja laulaja.
Ura

Pellikka aloitti kitaran soittamisen liittymällä yläasteella bändikerhoon, joka johti erilaisiin kokoonpanoihin. Pellikka perusti vuonna 2007 rockyhtyeen nimeltä Frantics, joka keikkaili vuosina 2010-2012. Vuonna 2012 Pellikka liittyi imatralaiseen Sanktio-punkyhtyeeseen sekä lappeenrantalaiseen rockyhtyeeseen The Memphis 77 soittamaan rumpuja. Melodista pop/skatepunkia soittavan Lowlife Hero -yhtyeen Pellikka perusti vuonna 2013 kaverinsa Jussin kanssa. Pellikka tutustui 2017 Aleksi Arolaan, kun Arola liittyi yhtyeen basistiksi. Vain vuotta myöhemmin Pellikka liittyi Arolan perustamaan Aston Kalmariin soolokitaristin ja taustalaulajan roolissa. Lowlife Heron ensimmäinen albumi julkaistiin maaliskuussa 2023 juuri ennen kuin yhtye jäi toistaiseksi määrittelemättömälle tauolle. Lowlife Hero teki uransa aikana useita keikkoja Suomessa ja esiintyi myös ulkomailla.
Pellikan yksi suurimmista idoleista ja innoittajista kitaran soittamiseen on ollut Guns N’ Roses -rockyhtyeen kitaristi Slash, josta Pellikalla on vasemmassa kädessään tatuointi.
Johan Ramsay

Johan Ramsay (k. 1648 Pyhä saksalais-roomalainen keisarikunta) oli suomalainen majuri.
Perhe

Johan Ramsay oli kenraalimajuri Hans Ramsayn (k. 1649) poika. Hans Ramsay muutti Ruotsiin vuonna 1573 ja Ruotsista myöhemmin Ruotsin hallitsemalle Liivinmaalle. Hans Ramsay muutti Suomeen vuonna 1577. Brechinin piispa David vahvisti, että Ruotsiin muuttaneet Ramsayt kuuluivat skotlantilaiseen Ramsay-aatelissukuun. Ruotsin kansallisarkistossa on kirjeitä, joissa Englannin kuningas Kaarle II, Ruotsin kuningas Kustaa II Aadolf, Ruotsin valtakunnankansleri Axel Oxenstierna ja ministeri Spens suosittelevat heidän naturalisointia Ruotsin aatelistoon.
Johan Ramsayn ensimmäinen vaimo oli Märta Galle i Finland, joka oli käskynhaltija Claes Galle i Finlandin ja Margareta Ekelövin tytär. Hänen toinen vaimo oli Dorotea Maria von Kahlden, jonka kanssa hän meni naimisiin Saksassa vuonna 1646. Ramsay sai kolme poikaa Hansin, Claesin ja Anders Erikin, sekä kolme tytärtä Margaretan, Märtan ja Christinan.
Märta Ramsay avioitui kapteeni Gregori Aminoffin kanssa, joka on Aminoff-suvun Suomen haaran kantaisä.
Ura

Ramsay oli korpraali aatelisrykmentissä vuonna 1633 ja 1639. Vuonna 1643 hän oli suomalaisen komppanian kapteeni. Ramsay osalistui kolmikymmenvuotiseen sotaan Saksassa. Hän seurasi hakkapeliittojen päällikköä, kenraali Torsten Stålhandskea Holstein-Gottorpin herttuakuntaan, jossa Ruotsin armeija taisteli saksalaisia vastaan. Majuri Ramsay menehtyi rintamalla vuonna 1648.
Henry Massey Rector

Henry Massey Rector
Henry Massey Rector (1. toukokuuta 1816 – 12. elokuuta 1899) oli yhdysvaltalainen demokraattisen puolueen poliitikko. Hän toimi Arkansas'n osavaltion kahdeksantena kuvernöörinä vuosina 1860–1862.
Rector syntyi lähellä Louisvilleä, Kentuckyssä, ja muutti Arkansas'han vuonna 1835. Hän opiskeli lakia ja istui Arkansas'n senaatissa vuosina 1848–1850. Hän oli vuosina 1855–1859 Arkansas'n edustajainhuoneen jäsen ennen nousemistaan kuvernööriksi.
Rector kuoli Little Rockissa. Arkansas'ssa sijaitsee hänen mukaansa nimetty Rectorin kaupunki.
Keskiaasiankoira

| Keskiaasiankoira |
| --- | --- |

Avaintiedot
Alkuperämaa:   Venäjä
Määrä:  Suomessa rekisteröity 1 029
Rodun syntyaika:  hyvin vanha rotu
Alkuperäinen käyttö:  laumanvartija, vahtikoira
Nykyinen käyttö:  laumanvartija, vahtikoira
Elinikä:  +10 vuotta
Muita nimityksiä:  CAO (Central Asian Ovtcharka), Central Asia Shepherd Dog, berger d'Asie centrale, Mittelasiatischer Schäferhund, perro pastor de Asia Central, kesk-aasia lambakoer, Alabai, Tobet, Torkuz, Volkodav
FCI-luokitus:  ryhmä 2 Pinserin ja snautserin tyyppiset, molossikoirat ja sveitsinpaimenkoirat alaryhmä 2.2 Vuoristotyyppiset molossikoirat #335
Ulkonäkö
Paino:  uros väh. 50 kg narttu väh. 40 kg
Säkäkorkeus:  uros väh. 70 cm narttu väh. 65 cm
Väritys:  useita värejä
Keskiaasiankoira (ven. среднеазиатская овчарка, sredneaziatskaja ovtšarka) on Keski-Aasian alueelta kotoisin oleva suurikokoinen laumanvartijarotu, joka tunnettiin pitkään nimellä keskiaasianpaimenkoira. Vuonna 2012 Suomen kennelliitto muutti nimen keskiaasiankoiraksi, mikä kuvaakin rotua paremmin, sillä se ei ole perinteinen paimenkoira vaan luetaan laumanvartijoihin.
Ulkonäkö

Keskiaasiankoira on suurikokoinen, raskasrakenteinen ja vahva. Urokset ovat narttuja massiivisempia. Korvat ovat riippuvat, melko pienet ja kolmion muotoiset. Häntä on riippuva. Suomessa ja monissa muissa maissa korvien ja hännän typistäminen on kielletty, mutta muualla keskiaasianpaimenkoirien typistäminen on edelleen useimmiten tapana.
Rodulla on kaksinkertainen karvapeite: suoran päällyskarvan alla on tuuhea pohjavilla. Keskiaasiankoirissa on sekä pitkä- että lyhytkarvaisia yksilöitä. Pitkäkarvaisen koiran karvan pituus on 7–8 cm, lyhytkarvaisen 3–5 cm. Päässä ja raajojen etupuolella karva on lyhyttä, korvissa, kaulassa, raajojen takapuolella ja hännässä taas pidempää erityisesti pitkäkarvaisilla koirilla. Väreinä hyväksytään valkoinen, musta, harmaa, oljenvärinen, kellanpunainen (ruosteenvärinen), harmaanruskea, juovikas, kirjava tai läikikäs.
Luonne ja käyttäytyminen

Luonteeltaan keskiaasiankoiran kuuluu olla rauhallinen, suojeleva, reviiritietoinen ja hyvin rohkea. Vieraita kohtaan se on epäluuloinen, vain omistajan hyväksymät ja koiralle esitellyt ihmiset ovat tervetulleita koiran reviirille, muita kohdellaan tunkeilijoina. Keskiaasiankoira voi olla tunkeilijoita 
kohtaan hyvin aggressiivinen.
Keskiaasiankoirat eivät väistä yhteenottoa ja erityisesti urokset voivat olla dominoivia ja vahvaluontoisia. Keskiaasialaiset kiintyvät helpommin ihmiseen (omistajaan) kuin useimmat muut laumanvartijat.
Aikuiset yksilöt harvemmin ovat sosiaalisia toisia saman sukupuolen koiria kohtaan joka tulee huomioida jo pentua miettiessä.
Keskiaasiankoirat ovat hyvin älykkäitä eläimiä ja tarvitsevat omistajan, joka kohtelee koiraa oikeudenmukaisesti sekä ymmärtää sen ominaisuuksia, alkuperää ja käyttäytymistä.
Alkuperä

Vaikka Keskiaasiankoira nykyisin mielletään rotumääritelmänsä perusteella venäläiseksi roduksi, se on todellisuudessa kotoisin 
entisen Neuvostoliiton Aasian puoleisista maista, kuten Kazakstanista ja Turkmenistanista, sekä Lähi-idästä. Rodun alkuperäisessä ympäristössä on hyvin vaihtelevia elinolosuhteita aina paahteisista aavikoista kylmiin aroihin, ylänköihin ja vuoristoseutuihin asti. Ympäristö on myös kulttuurisesti rikas. Pitkään keskiaasiankoiria pidettiin perinteisessä työkäytössä eikä niistä juuri tiedetty oman alueen ulkopuolella. Viime vuosikymmenien aikana ne ovat vähitellen levinneet muuallekin Eurooppaan sekä laajemmin Venäjälle.
Keskiaasiankoiran alkuperästä on muutama eri teoria. Erään mukaan se, kuten moni muukin molossikoira, on saattanut polveutua tiibetinmastiffista. Toinen teoria näkee asian päinvastoin: sen mukaan keskiaasiankoira olisi tiibetinmastiffin esi-isä. Mikäli jälkimmäinen pitää paikkansa, tämä rotu olisi yksi kaikkein varhaisimpia edelleen olemassa olevia. Erään venäläisen asiantuntijan mukaan se olisikin maailman vanhin laumanvartija.
Keskiaasiankoiria on käytetty vuosituhansia vartioimaan kaikkea vartioimisen arvoista karjaeläimistä muuhun 
omaisuuteen. Usein keskiaasialaisia kulki erilaisten kauppakuljetusten mukana vartioimassa kuormaa. 
Paimentolaiskulttuurissa ryhmä keskiaasiankoiria kulki paimenen ja lauman mukana turvaamassa telttoja ja kotieläimiä. Rotu suojeli omiaan sekä petoeläimiä, varkaita ja muita tunkeilijoita vastaan. Peto saattoi olla pieni tai suuri, kuten sakaali, susi tai lumileopardi. Koirat jätettiin usein oman onnensa nojaan suojautumaan raa`alta ilmastolta ja elinolosuhteilta. Lisäksi koirilta vaadittiin lempeyttä omia ihmisiä ja etenkin lapsia kohtaan.
Tänäkin päivänä nämä koirat soveltuvat erinomaisesti samanlaiseen työkäyttöön, vaikka 2000-luvulla aluevartiointi onkin tämän rodun suhteen yleisemmin käytetty tarkoitus.
Alkuperä > Muunnokset

Keskiaasiankoira tunnetaan eri valtioissa erilaisilla paikallisnimillä. Venäjällä näitä muunnoksia kutsutaan nimellä volkodav, "susikoira".
Alabai (Alabay Kouynchi, Turkmen Alabai) on turkmenistanilainen variaatio.
Dakhmarda (Dahmarda) on tadžikistanilainen variaatio.
Tobet (Kazakh IT, Kazakh Mastiff) on kazakstanilainen variaatio. Tämä muunnos on noin 70–75 cm säkäkorkeudeltaan, vaikkakin koira voi kasvaa 80 cm korkuiseksi. Painoa on noin 50–60 kg. Koiran liikkuvuus on erinomainen ja se on ketterä, vaikka ulkomuoto saattaa antaakin hieman harhaanjohtavan kuvan.
Torkuz (Sarkangik) on uzbekistanilainen variaatio.
Lisäksi omaksi rodukseen on eriytynyt armenialainen gampr.
Alabai
Tobet
Tobet
Terveys

2000-luvulla keskiaasiankoira on terveempi kuin moni muu rotu, mutta suurena koirana sillä on riski lonkka- ja kyynärongelmien suhteen.
Keskiaasiankoira uzbekistanilaisessa postimerkissä.
Keskiaasiankoira venäläisessä postimerkissä.
Sättra

| Sättra |
| --- | --- |
 Sättra
 Koordinaatit: 59°37′34″N, 18°26′35″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  339
Infobox OKVirheellinen NIMI-arvo: 
Sättra on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 339 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Sättra Wikimedia Commonsissa
Elisha Baxter

Elisha Baxter
Elisha Baxter (1. syyskuuta 1827 – 31. toukokuuta 1899) oli yhdysvaltalainen republikaanipuolueen poliitikko, joka toimi Arkansas'n osavaltion kuvernöörinä vuosina 1873–1874.
Baxter syntyi Pohjois-Carolinassa, mutta asui Arkansasissa vuodesta 1852. Hänet valittiin Arkansas'n senaattiin jo vuonna 1854. Hän opiskeli lakia ja istui senaatissa vuoteen 1860 saakka.
Yhdysvaltain sisällissodan puhjettua Baxter kieltäytyi taistelemasta Etelävaltioille. Hän pyrki pakoon Missouriin, mutta joutui pidätetyksi ja sai syytteen maanpetoksesta.
Rekonstruktion aikana Baxter saavutti menestystä lakialalla. Hän kieltäytyi kuvernööriehdokkuudesta vuonna 1874. Hän kuitenkin pyrki epäonnistuneesti Arkansas'n edustajainhuoneeseen vuonna 1878 ja kuoli vuosisadan lopussa Batesvillessä.
Spillersboda

| Spillersboda |
| --- | --- |

 Spillersboda
 Koordinaatit: 59°42′15″N, 18°51′22″E 
Valtio:   Ruotsi
Lääni:  Tukholman lääni
Maakunta:  Upplanti
Kunta:  Norrtälje
Väkiluku (31.12.2023):  485
Spillersboda on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 485 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Spillersboda Wikimedia Commonsissa